চলতি বছরের দ্বিতীয় প্রান্তিকের আর্থিক বিবরণী প্রকাশ করেছে গ্রাহক সংখ্যার দিক থেকে দ্বিতীয় অবস্থানে থাকা মোবাইল অপারেটর রবি। এতে দেখা গেছে, এপ্রিল থেকে জুন পর্যন্ত অপারেটরটির মোট রাজস্ব আয় হয়েছে এক হাজার ৬৫০ কোটি টাকা। এর মধ্যে পরিচালন মুনাফা হয়েছে ২৫ দশমিক ৩ শতাংশ, যা ২০১৭ সালের একই প্রান্তিকের তুলনায় ৪২০ কোটি টাকা বেশি। তবে ফোরজি নেটওয়ার্ক সম্প্রসারণে ৫৫০ কোটি টাকা মূলধন ব্যয় এবং বর্ধিত সুদের হারের কারণে মোট ৪৪ কোটি ৫০ লাখ টাকা লোকসান হয়েছে বলে দাবি করেছে অপারেটরটি। দ্বিতীয় প্রান্তিকে অপারেটরটি ৬৬০ কোটি টাকা রাষ্ট্রীয় কোষাগারে জমা দিয়েছে।